JohanHeinsen/ENO huggingface dataset:
Ribe Stifts Adresseaviser, 1846-06-05
Indenlandske Efterretninger. Expropriationen af Jorder til den sjællandske Jernbane (naturligviis kun fra Kbhavn til Roeskilde) har, efter hvad der blev oplyst paa Selskabets den 29. f. M. afholdte Generalforsamling kostet 114000 Rbd. og med Omkostninger, 116000 Rbd. Det hele exproprierede Areal udgjør 184 Tdr. Land og hver Tønde har altsaa i Gjennemsnit kostet 630 Rbd. Den høieste Priis for en Tønde Land har været 4000 Rbd., den laveste 20 Rbd. Saavidt vi mindes var den forExpropriationen calculerede Sum 16000 Rbd., og den virkelig udgivne Sum har saaledes betydelig oversteget den calculerede. Derimod har Selskabet været heldig med Jndkjøbet af Jernskinner, der ere af fortrinligt Materiale og Arbeide, og til en efter Omstændighederne billig Priis. Ligeledes er der ogsaa besparet en Deel paa Bygningerne. Om Banens Fortsættelse meddeeltes, at der derom er indgivet en allerunderdanigst Ansøgning, og at der haves grundet Haab om, at Finantserne ville deeltage med 7500 Actier i denne Fortsættelse, som er et Livspørgsmaal for Banen. - Paa Banen, hvor der med Afløsning arbeides Dag og Nat, hændte det sig forleden Nat, at saavel Schachtmesteren som alle 28 Arbeidere i en Schacht fandtes sovende af den visite rende Jngenieur. Alle Synderne fik deres Afskeed, men der skal dog være Haab om, at de igjen kunne blive tagne til Naade. Banen har i den forløbne Maaned beskjeftiget 1856 Arbeidere hvoraf 265 vare Udlændinge. Jordarbeidet, der er det vigtigste, er saavidt fremmet, at omtrent Halvdelen af den Jord masse, der skal flyttes er flyttet Derimod er der endnu Meget tilbage at belægge med Gruus og med Skinner. (O. Th. Av.)Man tænker og taler i denne Tid om en Coloni paa Nicobarøerne. Vi er - siger Fædrelandet af den Mening, at Coloniers Anlæg ikke passer sig for en saa liden Stat som Danmark, der har meget Andet og bedre at bruge sine Penge til, at nærværende aldrig vil belale sig, og som Entreprise ikke er bedre, end de fortvivlede Actieforetagender, der forØieblikket forvirre Hovederne paa de smaa Speculanter. Vi antage tillige, at det vilde være høist letsindigt, dersom Regeringen vilde begynde paa dette Foretagende, naar man ikke med Vished veed, om man i det Hele kan opnaae Noget, og man i alt Fald har Mistro til at vedblive det Begyndte. Man vilde ellers blive nødsaget til at standse paa Halvveien, efterat have tabt Meget.
Ribe Stifts Adresseaviser, 1846-06-05
Som bekjendt blev der nedsat en Commitee til at undersøge Cand. J. Levins mærkværdige Forhold ved den af ham overtagne Udgivelse af Vedels "Saxo. Commiteen er nu bleven færdig med Sagen og har afgivet sin Betænkning, der efter Forlydende skal gaae Hr. Levin aldeles imod og overhovedet stille hele hans Adfærd i sit rette Lys. Dette Resultat kommer næppe Nogen uventet, der kjende det Mindste til Sagen. (Flyvep.)
Ribe Stifts Adresseaviser, 1846-06-05
En af de vigtigste Sager, som Regjeringen agter at forelægge de næste Stænderforsamlinger, angaaer efter Forlydende Ophævelsen af Toldgrændsen mellem Jylland og Hertugdømmerne, altsaa en Udjævning af Toldforskjellen i Kongeriget og Hertugdømmerne. Denne for den friere Samfærdsel gavnlige Forholdsregel har vist overveiende Grunde for sig, men Stænderne ville have den maaskee ikke ganske lette Opgave at løse, førend Tilraadelsen af denne Forandring, at skaffe sig Sikkerhed om, at en Skatteforhøielse i Hertugdømmerne ikke atter derved reiser sig. (Dv.) 203 Medlemmer af det opløste borgerlige Artillerikorps i Rendsborg have indsendt en Protest til Hs. Maj. Kongen mod den mod Korpset tagne kongel. Forholdsregel Rendsb. Wochenblatt, fik af Censor ingen Lov til at optage Protesten, men nu er den udkommen som Piece. J Protesten andrage bemeldte Antal Borgere paa, at Hs. Majestæt vil behage, allerretfærdigst at erkjende og udtale, at de mod Artillerikorpset i Almindelighed og mod et stort Antal af de Underskrevne i Særdeleshed hos Hs. Majestæt gjorte Beskyldninger, hvorom de ikke engang retlig ere blevne forhørte, ere retlig ubegrundede, hvisaarsaa den under 20 April mod Korpset og sammes Medlemmer udtalte Dadel og Bebreidelse, som alene fremkaldt ved indberettede faktisk ubegrundede Beskyldninger, er at kalde tilbage og samtlige undertegnede Medlemmer af det opløste Korps at meddele deres ærefulde Afskeed. (Dv.)
Ribe Stifts Adresseaviser, 1846-06-05
Udnævnelser. Under 30. f. M. har Hs. Maj. allern, beskikket Sognepræst for Haarløv og Himlingøie Menigheder. H. W. Nyholm, til Sognepræst for Høielse og Lellinge Menigheder i Sielland, ordineret Catechet og første Lærer ved Borgerskolen i Storeheddinge, J. F. C. Kallenbach, til Sognepræst for Trinitatis Menighed i Fredericia og Anneret Veilby, og Sognepræst for Hvornam og Snæbum Menigheder i Aarhuus Stift, L. C. L. Lassen, til Sognepræst for Aars og Haubro Menigheder i Viborg Stift. (B. T.)
Ribe Stifts Adresseaviser, 1846-06-05
Efterretning om ledige geistlige Embeder. Meelby Sognekald i Sjælland, ny Ansættelse 230 Rbd., har følgende Jndtægter: 1) Korntienden udgjør 72 Tdr. Rug, 61 Tdr. Byg og 17 Tdr. Havre. 2) Huusmandstienden. 40 Rbd. 3) Smaaredsel 26 Gæs. 4) Refusion for Kongetienden fra Amtstuen 35 Rbd. 82 s. 5) Af et Mønsalhuus 5 Rbd. 6) Af en bortsolgt Mensalgaard 120 Rbd. 32 s. 7) Offer og Accidentser c. 200 Rbd. 8) En Favn Brænde. 9) Udbyttet af en Bænkactie paa 300 Rbd. 10) Præstegaardens Avling tilligemed en Mensaljord udgjør 106 Tdr. Land. Skatterne og andre offentlige Afgifter udgjøre c. 130 Rbd., Erpenser c. 12 Rbd. Af Mensaljorden svares 3 Rbd. 73 s., som Vederlag for Konge- og Kirketiende. C. T.)
Ribe Stifts Adresseaviser, 1846-06-05
Kjøbenhavns Børs-Kours, den 2. Junii. Hamborger Banco a vista 200 pCt. Bank-Disconto 4 pCt. Disconto paa Vexler paa Hamborg 5 pCt. 4 pCt. Kongl. Obligationer 104 1/2 a 104 1/4 Rbd. - Nationalbankactier 172 1/2 a 172 3/4 Rbd.
Ribe Stifts Adresseaviser, 1846-06-05
Hamborgs Børs-Kours den 2. Junii. Slesvig=Holst. Species 1/2 pCt. Avance mod Banco. Dansk grov Kour. 24 3/5, Skillings=Stkr. 25 1/2 a 26 pCt. slettere end Bauco. - Louisd. og Frd. 13. Mk. 14 1/2 s.; Slesvig=Holst. Species a 60 sk. Kr. 124 3/5, Nye 2/5 a 31 s. 125 56, Preussiske Dalere a 40 sk. 125 3/10 Mark Kour. for 100 Mk. Bco.
Ribe Stifts Adresseaviser, 1846-06-05
Ved Tallottoriets 141. Trækning i Wandsbeck udkom: No. 69. 44. 20. 22. 30.
Ribe Stifts Adresseaviser, 1846-06-05
Ribe. Trinitatis Søndag, den 7. ds., prædiker i Domkirken til Høimesse Hr. Stiftsprovst Dangaard. Til Aften fang Hr. Pastor Pontoppidan. – J St. Cathrine Kirke prædiker Hr. Pastor de Thurah.
Ribe Stifts Adresseaviser, 1846-06-05
Bekjendtgjørelser. Nye Bøger, som faaes hos Termansen: Bibelkyndighed, eller almeenfattelig Veiledning til Kundskab om Bibelen og til dens Forklaring i Almueskolen af Dr. Rettig. Oversat af Prof. Jensen, 38 ls. - Grundsætninger i Landoeconomien af Lund. 1 Lev. Subskriptionspriis 30 ls.
Ribe Stifts Adresseaviser, 1846-06-05
Stormen paa Stralsund af et combineret dansk og hollandsk Troppecorps d. 31. Mai 1809, med forudgaaende Fortælling af Schills Krigerliv. Af Generalmajor Bardenfleth. 1 Rd. 14, ls. - Fjelddronningen. Original romantisk Fortælling fra Oluf den Helliges Tid. 2 Deel. 15 ls. Det kgl. Theaterrepertoire. Nr. 158 (Den Cæsar de Bazan) 8 ls. - Landoeconomisk Maanedsskrift. 3 Aarg. Nr. 1. pr. 12 Nr. 23 ls. - Høegh-Guldbergs danske og engelske Forskrifter for Skole, Privat- og Selvunderviisning. 25 ls.
Ribe Stifts Adresseaviser, 1846-06-05
Norske og svenske Nyheder: Historisk-Topographisk Haandbog over Norge, af Kraft. 13 H. pr. epl. 1 Rd. 46 ls. - Christelig Huuspostille eller Betragtninger til hver Søn- og Helligdag i Aaret. Af Wexels. 1 Deel. 1 Rd. 14 s. - Norske Huldreventyr og Folkesagn fortalte af Asbjørnsen, 38 ls. - Theaterstycken af Blanche Nr. 1. Magister Blückstadius.) Nr. 2. (Lakaren.) Nr. 3. (En fødselsedag pa Galdstugan, 32 s. - Lasning i andligat Amnen utgifven af Wingard. I. haftet. 13 ls. - Mälarens minnen af Bergmann. Upsala minne) 1. haftet. 26 ls.
Ribe Stifts Adresseaviser, 1846-06-05
Nye Musikalier: Digte i jydsk Mundart af Blicher. Satte i Musik af Simonsen, 1 H. 20 ls. – Udvalg, af nye Dandse for 1 Violin. 4 H. 10 ls. - Le diable a quatre polka. 8 ls. – Udvalgte Dandse af yndede Componister, udsatte for Een Violin. 10 H. 13 ls.
Ribe Stifts Adresseaviser, 1846-06-05
Følgende nye Bøger faaes hos Andersen i Ribe. Mølleren i Angibault af George Sand. 12 D. 11 Rd. 12 s. - Berlins Mysterier af en Criminalembedsmands Papirer. 5 D. 30 ls. - Pasop eller de tre Studenter af Paul de Kock. 2 D. 30 ls. - Pigen fra Orleans, hist Fortælling af Aler. Dumas. 30 ls. - Dinna de Monsoreau af samme. 2 D. 27 ls. - En Ægtemand af Grevinde Dah oversat af W. 23 ls. - Tateren en Søe roman af Eng. Sue. 30 ls. - Diævlehøien af samme. 2 D. 35 ls. - Scener i Afrika, skreven for Ungdommen af Capt. Marrygt. 2 D. 20 ls. – Grandtanten af Johanne Schopenhauer. 15 ls. - Thiers Consulatets og Keiserdømmets Historie. 29 Levering. 5 ls.
Ribe Stifts Adresseaviser, 1846-06-05
Lodsedlerne til indeværende Aars Classelotteries Classe ere at fornye indtil 20. dennes. Ribe den 5. Juni 1845. H. sal. Dessaner.
Ribe Stifts Adresseaviser, 1846-06-05
Et Drengebarn her af Stiftet kan antages til at nyde sædvanlig Understøttelse af det Kongelige Vasenhuus. Ansøgninger med Oplysning om Vedkommendes Alder og Stilling modtages af Stiftsøvrigheden i Ribe.
Ribe Stifts Adresseaviser, 1846-06-05
At der i Værtshuusholder Søren Weis's Forstue, er funden og hertil afleveret en Skindpung med Penge, bekjendtgjøres herved. Ribe Politikammer, den 4. Juni 1846. Stricker.
Ribe Stifts Adresseaviser, 1846-06-05
Næstkommende Løverdag den 13. dennes, Eftermiddag Kl. 6, vil paa Raadstuen vorde bortaccorderet den Deel af Aarydningen, som bekostes for Kæmnerkassens Regning. Konditionerne, der ere de sædvanlige, ville blive oplæste. Lysthavende indbydes. Ribe Byes Borgerrepræsentantskab den 4. Juni 1846. Taksigelse. Alle dem, der her i Sognet og i andre, nær og fjernt liggende Sogne, saa velvilligen uden nogen Godtgjørelse sidste Vinter toge mine Kreature i Foder og Varetægt, som og enhver Anden, der ved menneskekiærlig Deeltagelse har bidraget til at lette den tunge Skjebne, der som Følge af den bekjendte ulykkelige Jldebrand paa Gielstoft af 3. Dec. f. A. saa dybt nedbøiede mig og Mine, bringes herved offentlig den meest uskrømtede og hjerteligste Taksigelse. Vesterlinnet d. 26. Mai 1846. C. Steen.
Ribe Stifts Adresseaviser, 1846-06-05
Undertegnede agter at afholde Ringridning Søndagen den 14. Junii. Første Gevinst: et sølvbeslaget Pibehoved. Anden Gevinst, en Sølv Spiseskee. Tredie Gevinst: 2 Theeskeer. Begyndelsen er ved sædvanlig Tid. Østervedsted Mark den 5. Juni 1846. Jacob Clausen.
Ribe Stifts Adresseaviser, 1846-06-05
Auction Den 9 Juni om Formiddag Kl. 10, afholdes Auction hos Kromand J. J. Wedsted i Westervedsted, over en Deel godt Skibsvrag af Skibet Norske Klippe, som er indstrandet paa Reisbye Stjert, bestaaende af Egetræe, en Deel gode Ege-Broplanker, 12 til 20 Alen lange, 10 Tommer, brede og 2 til 5 Tommer tykke; en heel Deel godt EgeTømmer, brugeligt til Brofield, Skibsknæer, en Deel Jern Bolte og Søm. Westervedsted den 2. Juni 1846. J. J. Wedsted.
Ribe Stifts Adresseaviser, 1846-06-05
At Kjøbmand Peter Thorup i Holstebroe har opgivet sit Boe til Skifterettens Behandling som Fallitboe, det bliver i Overeensstemmelse med Placaten af 10. April 1841 herved bekjendtgjort. Holstebroe Byefogedcontoir den 1. Juni 1846. Petersen.
Ribe Stifts Adresseaviser, 1846-06-05
At der Tirsdagen den 23. dennes Kl. 9 Formiddag her paa Contoiret bliver afholdt Skiftesamling i Kjøbmand Peter Thorups Fallitboe, hvor blandt AnDet vil blive taget Bestemmelse og Boets Realisation, det bliver til alle Vedkommendes Efterretning herved bekjendtgjort. Holstebroe Byefogedcontoir den 1. Juni 1846. Petersen. Trykt i Ribe hos Chr. sal. Hyphoff.
Ribe Stifts Adresseaviser, 1846-06-05
Alle og Enhver, der formene at have noget Krav i Boet, efter den i Vindinge Sogn og Bye, Veile Amt, afdøde Huusmand Jens Nielsen og forhen afdøde Hustrue Karen Nielsdatter, indkaldes herved overeensstemmende med Placaten 26 October 1792, med 12 Ugers Varsel, til, for undertegnede Skifteforvalter at anmelde og beviisliggjøre deres Fordringer, hvilket herved bekjendtgjøres. Fredericia den 29. Mai 1846. Boeck.
Ribe Stifts Adresseaviser, 1846-06-05
Aar 1846 den 23 Mai, blev i Kjøbenhavns Criminal- og Politiret afsagt Dom i Sagen Nr. 65 1845 Proveprocurator Levinsen som Actor contra Tiltalte Redacteuren af Bladet "Corfaren", Jnformator A. Hoffmann Lind, og derved saaledes kjendt for Ret: "Tiltalte, Redacteuren af Bladet "Corfaren, Jnformator A. Hoffmann Lind, bør til Kjøbenhavns Fattigvæsens Hovedkasse bøde 300 Rbd., samt være den i Forordningen 27. September 1799 § 20 befalede Censur undergiven i 2 Aar. Saa bør han og tilsvare alle af Actionen flydende Omkostninger, hvoriblandt Salair til Actor og Defensor, Prøveprocurator Levinsen og Procurator Petersen, 10 Rbd. til hver. Den idømte Mulct at udredes inden 15 Dage efter denne Doms lovlige Forkyndelse, og Dommen i det Hele at efterkommes under Adfærd efter Loven." Hvilket i Medfør af ovennævnte Forordning, herved bekjendtgjøres.
Ribe Stifts Adresseaviser, 1846-06-05
Justitscontoiret under Kjøbenhavns Criminal- og Politiret den 23. Mai 1846. Mangor. 426 Rbd. 64 s. r. S., Umyndiges Midler. under Trøyborg Godses Overformynderi, kunne erholdes tillaans imod lovbefalet Sikkerhed. Trøyborg den 22 Mai 1846. Beck. Ringridning afholdes som sædvanlig første Søndag efter Pindse, den 7. Juni, i Skjærbek hos 5. A. Hansen. Ringridning. hos Undertegnede Søndagen den 7. Juni d. A.,der begynder og Eftermiddagen Kl. 2. Stavidskau den 25. Mai 1846. Nis Nielsen.
Ribe Stifts Adresseaviser, 1846-06-05
Dampskibet König Christian VIII.
Ribe Stifts Adresseaviser, 1846-06-05
Capt. O. J. N. Sunde, gjør Tourer regelmæssigt, indtil videre: fra Apenrade til Kiel, hver Mandag Morgen, Kl. 5 1/2, fra Kiel til Apenrade, hver Løverdag Middag, Kl. 12, anløbende: Hardeshoj, Sonderburg, Falshoeft; fra Kiel til Flensburg, hver Tirsdag og Torsdag Middag, Kl. 12, fra Flensburg til Kiel, hver Onsdag og Fredag Morgen, Kl. 6, anløbende: Falshoeft og Brunsnis. Nærmere Efterretninger meddele G. J. Bargum i Kiel, Franz Jansen i Flensburg, Jürg. Clausen i Sønderburg, Lor. Kar berg i Apenrade.
Ribe Stifts Adresseaviser, 1846-06-08
Ribe. Stifts-Avis og Avertissements-Tidende. Udgivet af Chr. sal. Hyphoff, redigeret af E. Hyphoff. Mandagen den 8. Junii. dag.
Ribe Stifts Adresseaviser, 1846-06-08
Udenlandske Efterretninger. Frankrig. Fra Algier har man den sørgelige Efterretning, at Abdel Kader har ladet 300 franske Fanger myrde. Officererne alene vare hidtil blevne skaanede. For lettere at iværksætte denne befaling lod Emiren først udsprede det falske Rygte, at Franskmændene havde ladet alle de adabiske Fanger myrde. Nogle faa undkom, haardt saarede. – Man troer almindelig i Paris, at Prinds Ludvig Napoleons Flugt ikke er Regeringen ubehagelig, ja man gaaer endog saavidt at forsikkre, at Regeringen har forud kjendt Planen til Flugten, men har ikke villet forstyrre den. Ved Hjælp af sin Kammertjener Thelin, og sin Læge, Dr. Conneau, der begge have Tilladelse til at gaae omkring i Staden, undkom Prindsen den 25. Mai om Morgenen Kl. 7 fra Slottet Ham, uagtet en Liniebataillon bevogtede ham, og stærkt besatte Vagter stode ved de to eneste Udgange, Prindsen var forklædt som en Haandværkssvend. Thelin, der af Kommandanten havde faaet Tilladelse til at gaae ud, gik foran for at opholde alle Arbeiderne og bortlede deres Opmærksomhed fra den ubekiendte Svend. Prindsen havde farvet sit Haar osv. og har desuden en Fjel, som han forbi Skildvagterne bestandig holdt saaledes, at den skjulte hans Ansigt. Udenfor Fortet forefandt de en Vogn og toge over St. Quentin til Ostende og derfra til England, hvor Prindsen alt var ankommen for hans Flugt blev bekjendt i Ham England. J Underhuset fremlagde Skatkammer, Kantsleren den 29. Mai Budgettet for 1845. - Sir Peel havde anslaaet hiint Aars Jndtægter til 49,762,000 Pd., men de beløb sig til 51,250,000 Pd., og med en Deel af den chinesiske Krigskontribution til 52,009, 324 Pd. Denne høiere Jndtægts-Sum hidrørte fra forøgede Jndtægter af Told, Accise- og Postvæsenet. Udgivterne beløb sig i det Hele til 49,400,167 Pd. (derunder til Statsgieldens Forretning 30,607,661 Pund.) Der bliver et reent Overskud af 2,380,000 Pd. Den 1 Januar 1842 var hele Statsgjelden 792,000,000 Pd. og 1846 785, 115,000 Pd.
Ribe Stifts Adresseaviser, 1846-06-08
Portugal. Jnsurrektionen er almindelig og Ministeriet Cabral har forlangt og faaet Afskeed. Hertugen af Palmella har paataget sig at danne et nyt. Dette haaber man vil standse Utilfredsheden.
Ribe Stifts Adresseaviser, 1846-06-08
Rusland. Fra Kaukassen har man Efterretning om et Jndfald af Schamil med 15-20,000 Mand i Kobardit. Cirkassierne maatte trække sig tilbage med betydeligt Tab. Russernes Tab anslaaes til 200 Mand.
Ribe Stifts Adresseaviser, 1846-06-08
Blandinger. Den 21. Mai sprang i Neapel Greven af Syra rus's Lystskib i Luften. Folkene ombord forlystede sig ved Fyrværkeri, hvorved en Guist kom i Krudt kamret, hvor der fandtes 250 Pd. Krudt. Vinduerne sprang i en stor Omkreds og flere Mennesker bleve saarede og slængte i Havet, men ingen omkom.
Ribe Stifts Adresseaviser, 1846-06-08
J de belgiske Blade er megen Tale og en ny opfunden Jndretning, hvorved Skibe af enhver Art og Størrelse kunne forhindres i at synke. Denne Jndretning lader sig ogsaa anbringe uden synderlig Bekostning paa allerede færdige Skibe. Opfinderen har erholdt Patent derpaa baade i Frankrig, England og Belgien.
Ribe Stifts Adresseaviser, 1846-06-08
Fra Gibraltar berettes, at den engelske Krigslup "Fantomer, Kapt. Richolson, den 12. Mai, efter en heftig Fægtning noget østlig for Tetuan med nogle paa Sørøveri udgangne Barbaresker, har gjenerobreten af disse borttagen Handelsbrig. Paa engelsk Side blev en Midshipmann dræbt og første Lottenant og 6 Matroser saarede.
Ribe Stifts Adresseaviser, 1846-06-08
J Natten til 26. Mai tørnede paa Mersey-Floden (der løber ud ved Liverpool) tvende Dampskibe saa voldsomt imod hinanden, at 20 til 30 Mennesker deels knustes, deels druknede derved.
Ribe Stifts Adresseaviser, 1846-06-08
Indenlandske Efterretninger. Jfølge Nordisk Literaturtidende har Bestyrelsen for "Samfundet for den danske Literaturs Fremmer paatænkt et Forslag om at udgive et nyt islandsk Lexikon, hvis Udarbeidelse Adjunct ved Reykjavig lærde Skole, Hr. Konrad Gislason, har paataget sig. Dette Værk vil saaledes afslutte den Række lerikalske Hjælpekilder til dette for Norden saa vigtige Sprog, der allerede ere færdige til Trykken, nemlig Dr. Egilssons Ordbog, der omfatter det gammel-islandske poetiske Sprog, som vil udkomme paa Oldskriftselskabets Forlag, det af Englænderen R. Cleasby besørgede Lexikon over det gammel-islandske Sprog i det Hele, fornemmelig det prosaiske Sprog, samt Hr. Gislasons Dansk-Islandske Ordbog, som Finantserne bekoste. Et saadant Lexikon over det nyislandske Sprog med Angivelsen af den gamle Rod i de Tilfælde, hvor denne afviger fra de moderne, vil være et særdeles fortjenstfuldt Arbeide derved, at det ikke blot med samme Rytte vil kunne afbenyttes ved Læsningen af den ældre, som den nyere islandske Litteratur, men i Særdeleshed derved, at man saaledes vil kunne faae en klar Anskuelse af de sproglige Overgange og Sprogets Historie i det Hele. H. C. Andersens Børneventyr ere nu ogsaa udkomne i en dobbelt engelsk Oversættelse, hvoraf den ene er forsynet med Tegninger af Grev Pocci. Fædrel." meddeler fra Hillerød under 2den Juni Følgende: Et uventet Dødsfald har vakt en almindelig Bevægelse og Deeltagelse i vor lille Kreds, som sikkert vil deles af flere udenfor denne. Udgiveren af Frederiksborg Amtstidende", Boghandler Vos bein, er nemlig igaar under et Ophold i Kjøbenhavn pludselig falden og paa Gaden og strax død. Den danske, paa aandelige Kræfter saa tarveligt udstyrede Provindspresse har i ham tabt en ung kraftig, meget respektabel og vel begavet Medarbeider, og Hillerød, Kjøbstad har mistet en for Communens Vel virksom, almindelig agtet og afholdt Borger, hvis Savn det vil være vanskeligt at ufylde.
Ribe Stifts Adresseaviser, 1846-06-08
J Hemp. Avis, af 29. Mai læses fra Odense: Den 27. Mai var en sjelden Høitidsfest for Verninge Sogn, idet Sognepræsten Hr. Pastor Schiødt, 75 Aar gammel, holdt sit Embedsjubilæum som Guds Lærer og Forkynder i 50 Aar, først 4 Aar Capellan for Thunøe Præstegield i Aggerhuus Stift i Norge, siden Sognepræst for Høirup og Gjæsteløv Menigheder her i Fyen i 13 Aar og nu Sognepræst for Verninge Sogn i 33 Aar. Sognets Repræsentanter overrakte Jubellæreren en smuk Present af en Sølvsukkervase med Skee og en Sølv=Snuusdaase med Jnskription: "Fra erkjendtlige Sognemænd til Jubel læreren H. M. Schjødt den 27. Mai 1846, takkende for Blidhed og Kjærlighed samt Gjæstfrihed i en saa lang Række af Aar."
Ribe Stifts Adresseaviser, 1846-06-08
Om de forestaaende Stænderforsamlinger hedder det i K. Korr.: "Jblandt de Lovndkast, som paany ville blive forelagte, stille vi det og Jndførelsen af almindelig Værnepligt foran, fordi vi holde det for det vigtigste. Almindelig Værnepligt vil fuldkomment forandre vort Lands selskabelige Physiognomi, idet den vil forbinde Stænderne, som endnu hos os ere saa adskilte, lige ned i de lavere Klasser, og det vil nedrive en Skillevæg, som ved Bondestandens Jndførelse i Stænderne kun ligesom blev betegnet til Nedbrydelse. Der er nylig kommet os et Rygte for Øren, at Regjeringen endnu ikke vilde forelægge Loven om almindelig Værnepligt paany for næste Stænderforsamling, men dette synes os ligesaa utroligt, som den Grund, der anføres for at dette ikke vil skee, forekommer os eenfoldig. Det blev nemlig paastaaet, at det allerede havde viist sig, at Udkastet i den nye Skikkelse, som Regieringen vilde give det, ikke længer kunde gjøres færdigt. Regjeringen, som siden Slutningen af 1844 veed, hvorledes Stænderne, som saavel i Slesvig som i Holsteen have forlangt Lovudkastets Atterforelæggelse i den næste Stænderforsamling, tænke om almindelig Værnepligt; Regjeringen, som i forrige Aar har erfaret, hvor almindelig og levende Bondestanden interesserer sig for denne Lov, og veed, med hvilken Utaalmodighed samme imodeseer en Forandring i det nuværende trykkende Forhold, Regjeringen skulde, efterat Hs. Maj. Kongen selv har lovet Deputationen fra Bondestanden i Hertugdømmerne Forelæggelsen af et modificeret Lovudkast om denne Gjenstand i den næste Stænderforsamling, nu dog opsætte denne Forelæggelse, fordi den ikle kunde blive færdig med dette Arbeide, Man seer, det er fra enhver Side betragtet en moralsk Umulighed, at Udkastet ikke skulde blive Stænderne forelagt.
Ribe Stifts Adresseaviser, 1846-06-08
Af den sidste Parolbefaling erfares, – hedder det i Ove Th. Av. – at de i Hertugdømmet Slesvig garnisonerende Tropper skulle deeltage i Manøvrerne ved Löckstedt. Det er iøvrigt en Selvfølge, at de fremmede inspicerende Generaler Jntet have at bestille med disse Tropper, men vi skulle ikke nægte, at vi deele Fædrel." Mening, at det var bedre og klogere, at denne Forening med det holsteen-lauenborgske Contingent slet ikke fandt Sted. Vi kunne vel indsee, at der kan være mange og betydelige skjøndt ikke uovervindelige Hindringer for en administrativ Adskillelse af Hertugdømmerne, men vi kunne ikke indsee, hvad der kan være til Hinder for, at Slesvig underlægges den jydske Generalcommando. Det vilde vel ikke være et betydeligt Skridt, men dog altid Noget, og Regjeringen burde ikke ved nogen Handling give de slesvig-holsteenske Gjøglere saameget som blot et Skin af Medhold. Fornylig har man derovre (see Jtzch. W. Bl.) ved "Landesbank-Festen udbragt en Skaal for Rendsborgs tydsksindede Jndvaanere (de Andre har man vel med christelig Kjærlighed ønsket F. i V.) og for at Rendsborg snart maatte blive en tydsk Forbundsfæstning." Den, der her vilde udbringe en Skaal for, at Bornholm, der ifølge sin Beliggenhed og sine Beboeres Nedstamning hører til Sverrig, snart maatte blive en svensk Provinds, vilde upaatvivlelig faae en Action paa Halsen, og, hvis han var Embedsmand Afsked uden videre. Jdetmindste vilde han næppe blive indstillet til at blive Ridder af Dannebroge.